കോണ്ഗ്രസ് ചീട്ടുകൊട്ടാരം പോലെയാകും: മന്ത്രി വി. ശിവന്കുട്ടി തിരുവനന്തപുരം: കോണ്ഗ്രസ് ചീട്ടുകൊട്ടാരം പോലെ തകരുകയാണെന്നും വര്ഗീയതയോട് സന്ധി ചെയ്യുന്നതുകൊണ്ടാണ് കോണ്ഗ്രസ് നേതാക്കള് ബി.ജെ.പിയിലേക്ക് യാതൊരുമടിയും കൂടാതെ ചേക്കേറുന്നതെന്നും പൊതുവിദ്യാഭ്യാസ മന്ത്രി വി. ശിവന്കുട്ടി പറഞ്ഞു. ഡി.വൈ.എഫ്.ഐ പ്രവര്ത്തകരായ ഹഖ് മുഹമ്മദിന്റെയും മിഥിലാജിന്റെയും രക്തസാക്ഷിത്വദിനത്തില് വെഞ്ഞാറമൂട് സംഘടിപ്പിച്ച പരിപാടിയില് സംസാരിക്കുകയായിരുന്നു മന്ത്രി. കടകംപള്ളി സുരേന്ദ്രന് എം.എല്.എ, ഡി.കെ. മുരളി എം.എല്.എ, കോലിയക്കോട് കൃഷ്ണന് നായര്, ഡി.വൈ.എഫ്.ഐ സംസ്ഥാന സെക്രട്ടറി എ.എ. റഹിം, പ്രസിഡന്റ് എസ്. സതീഷ്, ട്രഷറര് എസ്.കെ. സജീഷ്, കേന്ദ്ര കമ്മിറ്റി അംഗം വി.കെ. സനോജ് തുടങ്ങിയവര് പങ്കെടുത്തു.